29-årige Mikkel Møller skal fremover bære trøje nummer et for Jammerbugt FC. Klubben har været på jagt efter en ny førstemålmand, fordi Simon Enevoldsen forlader klubben efter fire år mellem stængerne. Klubben ser et stort potentiale i den nye førstemålmand. - Mikkel er en målmand, som jeg har fulgt i lang tid, og han har været til prøvetræning hos os i vinter. Han er en keeper med erfaring, og som er god til at bruge munden. Han fylder noget både på og uden for banen og har det, der skal til for at bryde igennem på et højere niveau, og jeg glæder mig til at få ham på holdet. Jeg har en stor tro på, at han kan løfte opgaven, siger Jammerbugt-træner Bo Zinck til klubbens hjemmeside. Mikkel Møller har foruden Aalborg Freja spillet for Aalborg Chang og Nibe.

Opsummering:
Jammerbugt FC har hentet målmanden Mikkel Møller i Aalborg Freja.